อยากรู้กันมั้ยคะว่าเทพเจ้าญี่ปุ่นเกิดจากอะไร
สวัสดีค่ะ วิว จากแชนแนล Point of View ค่ะ
ตอนนี้นะคะวิวอยู่ที่ศาลเจ้ายาซากะ ที่ประเทศญี่ปุ่นค่ะ
ว่าแต่พูดถึงศาลเจ้าเนี่ย ก็จะมีเทพเจ้ามากมายอยู่ใช่มั้ยคะ
อยากรู้กันมั้ยคะ ว่าเทพเจ้าญี่ปุ่นเนี่ยมีกำเนิดมาจากอะไร
อย่างไรก็ตามนะคะ ความรู้เกี่ยวกับเทพเจ้าทีวิวจะเล่าให้ฟังตอนนี้เนี่ย
เป็นแค่เกร็ดความรู้สนุก ๆ ค่ะ ไม่สามารถนำไปใช้เรียนใช้สอบได้นะคะ
ดังนั้น ถ้าสมมติว่าใครอยากเรียนอยากสอบ
โดยเฉพาะน้อง ๆ ที่จะต้องสอบ O-NET GAT PAT กสพท. IJSO 9 วิชาสามัญ และอื่น ๆ อีกมากมาย
สามารถเข้าไปติวกันได้ที่ช่อง Nestle School Channel ค่ะ
ที่นั่นนะคะ จะมีรุ่นพี่ระดับท็อปประเทศนะคะ มาติวให้น้อง ๆ ทุกคน
พร้อมกับเฉลยข้อสอบละเอียด ตรงตามหลักสูตรกระทรวง เป๊ะ ๆ ๆ ๆ เลยค่ะ
ดังนั้นก็อย่าลืมเข้าไปดูที่ช่อง Nestle School Channel กันได้นะคะ
ถ้าเข้าไปดูแล้วชอบ อย่าลืมกด Subscribe เบา ๆ สักทีนึงค่ะ
และเหมือนกับว่าเค้าจะมีเป็น App ด้วยนะ
ลองเข้าไปดูกันค่ะ
เอาล่ะ จบเรื่องที่เค้าฝากมาบอกแล้วนะคะ
ตอนนี้วิวก็วาร์ปกลับมาประเทศไทย เพื่อที่เราจะได้คุยกันสะดวกสบายยิ่งขึ้นแล้วค่ะ
สำหรับใครที่เป็นห่วงว่าวิวนะคะว่า ไปญี่ปุ่นมาจะเป็นอะไรรึเปล่า เรื่องโรคระบาดอะไรต่าง ๆ
ไม่ต้องห่วงนะคะ เพราะว่านอกจากวาร์ป ข้ามประเทศแล้วเนี่ยนะคะ วิวยังวาร์ปข้ามเวลาอีกค่ะ
ก็เป็นความสามารถพิเศษส่วนตัวนะคะที่เรียกว่า "การตัดต่อ" นั่นเองค่ะทุกคน
เย่ Magic นะคะ
อย่างไรก็ตามนะคะ ตอนนี้มีปัญหา ปัญหานึงเกิดขึ้นค่ะ
ก็คือ นอกจากเราจะวาร์ปข้ามประเทศและวาร์ปข้ามเวลาแล้วเนี่ย ตอนนั้นเป็นตอนต้นเดือนมกราที่ญี่ปุ่น
ส่วนตอนนี้มีนาประเทศไทยนะคะทุกคน ร้อนมาก
ดังนั้นนะคะ ระหว่างที่วิวไปเปลี่ยนชุดเนี่ย อย่าลืมกดติดตามวิวให้ครบทุกช่องทางค่ะ
จะได้ไม่พลาดคลิปวิดีโอสนุก ๆ แล้วก็ข่าวสารดี ๆ จากช่อง Point of View นะคะ
สำหรับตอนนี้ พร้อมจะไปฟังเรื่องราวที่ทั้งสนุก และก็ได้สาระกันรึยังคะ
ถ้าพร้อมแล้วก็ไปฟังกันเลยค่ะ
เอาล่ะ กลับมาแล้วนะคะ กับชุดที่เหมาะกับภูมิอากาศประเทศไทยมากกว่าค่ะ
อย่างไรก็ตาม วิวยังไม่สามารถ เข้าเรื่องว่ากำเนิดเทพเกิดขึ้นมาได้อย่างไรได้นะคะ
ถ้ายังไม่ได้ปูพื้นฐานให้ทุกคนค่ะว่า เรื่องราวที่วิวจะนำมาเล่าต่อไปนี้มาจากไหน
คือจริง ๆ แล้ว ถ้าพูดถึงตำนานความเชื่อแบบญี่ปุ่น ก็ต้องบอกว่าค่อนข้างปะปนกันมากพอสมควรเลยค่ะ
คือมีความเชื่อจากชนเผ่าดั้งเดิม ที่อาศัยอยู่บริเวณดินแดนญี่ปุ่นปัจจุบัน
มีความเชื่อจากจีน มีความเชื่อศาสนาพุทธ ศาสนาเชน โอ้ย เยอะแยะเต็มไปหมดนะคะ
ดังนั้นค่ะ ในเวอร์ชันต่าง ๆ ที่เราฟังกัน มันอาจจะมีไม่ตรงกันบ้างอะไรบ้างนะคะ
หรือแม้แต่ในชุดความเชื่อเดียวกันก็อาจจะมีตำราต่าง ๆ ที่บันทึกไม่ตรงกันบ้างอะไรบ้างค่ะ
เพราะว่ามันก็เป็นการบันทึกที่บันทึกกันมาตั้งแต่อดีต และเป็นบันทึกด้านความเชื่อไงคะ
ซึ่งถามว่าวันนี้วิวเลือกเวอร์ชันของศาสนาไหนมาเล่าให้ทุกคนฟัง ก็ต้องบอกว่าเป็นเวอร์ชันของศาสนาชินโตค่ะ
ซึ่งในศาสนาชินโตก็จะเชื่อเรื่องเทพเจ้าต่าง ๆ มากมายที่เค้าเรียกกันว่า คามิ นั่นเอง
คามิ (Kami) ก็คือ เทพเจ้า เนี่ยนะ
พวกเทพเจ้าที่เราเล่า ๆ ไปก่อนหน้านี้ ไม่ว่าจะเป็น
คลิปที่วิวเล่าเรื่อง เทพเอบิสึ อะไรต่าง ๆ นี่ก็อยู่ในศาสนาชินโตนี่แหละค่ะ
ทีนี้ถามว่ากำเนิดเทพนี่วิวไปเอามาจากศาสนาชินโต แล้วเอามาจากตรงไหนนะคะ
ก็ต้องบอกว่ามาจากตำราหลัก ๆ ทั้งหมด 2 เล่มด้วยกันค่ะ
ตำราเล่มแรกนะคะชื่อว่า โคะจิกิค่ะ โคะจิกินี่เป็นตำราประวัติศาสตร์ที่เก่าแก่ที่สุดของญี่ปุ่นนะคะ
ที่เค้าบันทึกเอาไว้เมื่อปี ค.ศ.712 ค่ะ
อ่ะ ทำไมเป็นตำราประวัติศาสตร์แล้วถึงเกี่ยวข้องกับความเชื่อ
สรุปความเชื่อหรือประวัติศาสตร์กันแน่ ก็ต้องบอกว่าเป็นประวัติศาสตร์ตามความเชื่อของคนญี่ปุ่นนะ
เพราะว่าคนญี่ปุ่นเชื่อกันว่า จักรพรรดิของเค้าสืบทอดเชื้อสายมาจากคามิองค์นึง ก็คือ
อามาเตราสึ-โอมิคามิ นั่นเองนะคะ เทพเจ้าแห่งพระอาทิตย์ค่ะ
ดังนั้น เราก็เลยเรียกชาวญี่ปุ่นว่า ชาวอาทิตย์อุทัย ประมาณนั้นล่ะค่ะ
อย่างไรก็ตาม วันนี้เราไม่ได้จะมาเล่าเรื่องอามาเตราสึกันนะคะ
บอกเฉย ๆ ว่าโคะจิกิเป็นตำราประวัติศาสตร์ เพราะว่าเค้าบันทึกต้นกำเนิดที่มาของเทพ
ก็แปลว่าต้นกำเนิดที่มาของราชวงศ์ ต้นกำเนิดที่มาของจักรพรรดิญี่ปุ่น ประมาณนั้นค่ะ
และตำราอีกเล่มนึงที่วิวจะนำมาใช้นะคะ ชื่อว่า นิฮงโชกิ ค่ะ
นิฮงโชกิ นี่ก็เป็นหนังสือประวัติศาสตร์เหมือนกัน บันทึกประมาณ 8 ปี หลังจากโคะจิกินะคะ
ก็คือบันทึกใน ค.ศ.720 ค่ะ
ซึ่งตำราสองเล่มนี้ บางส่วนก็จะบันทึกเหมือนกัน และบางส่วนก็จะแตกต่างกันนะคะ
ดังนั้น วันนี้ที่วิวนำมาเล่าอาจจะปะปนกันนิดนึง สมมติว่าใครอยากจะเอาไปเรียนเอาไปใช้สอบอะไรต่าง ๆ
ก็ด้านล่างนะคะ ดูจากอ้างอิงวิวเลย อย่าเอาที่วิวพูดเป็นหลักค่ะ
เพราะว่าบางส่วนบางทีเวอร์ชันที่วิวอ่านมา ไม่ใช่เวอร์ชันภาษาญี่ปุ่น
บางทีเค้าก็จะแปลให้มันซอฟต์ลง บางทีก็แปลแล้วไม่ใช่ศัพท์เฉพาะบ้างอะไรบ้าง
ศัพท์ภาษาอังกฤษมันอาจจะไม่ได้ตรงกับญี่ปุ่น 100% นะคะ
เอาล่ะ เวิ่นมาไกลพอแล้วค่ะ ได้เวลาเข้าเรื่องกำเนิดเทพแบบญี่ปุ่นกันแล้วนะคะ
เราเนี่ยได้ฟังเรื่องราวเกี่ยวกับเทพญี่ปุ่นกันมามากมาย แต่อยากรู้กันมั้ยว่า
เทพแบบญี่ปุ่นเกิดขึ้นมาจากไหน มีที่มาจากอะไร
ก็ต้องบอกว่าโลกของชาวญี่ปุ่นสมัยโบราณเนี่ยนะคะ ในโคะจิกิบันทึกเอาไว้ค่ะว่า
เค้าเชื่อกันว่ามีโลกทั้งหมดสามโลกนะคะ ก็คือ
โลกที่เราอยู่ปัจจุบันนี้ โลกของเหล่าเทพ แล้วก็ดินแดนของคนตายที่เรียกว่า โยมิ นั่นเองค่ะ
ทีนี้ถามว่าโลกทั้งสามนี้เชื่อมกันด้วยอะไร ก็มีสะพานเชื่อมต่อกันค่ะ
แต่ว่าแต่ละเวอร์ชันเนี่ยจะเล่าไม่เหมือนกัน บางเวอร์ชันก็บอกว่าสามโลกนี้เรียงกันแบบ สามชั้นนะคะ
บางเวอร์ชันก็บอกว่าเรียงเป็นระนาบเดียวกัน แค่มีสะพานต่อข้ามกันค่ะ
อย่างไรก็ตามเราไม่ได้จะมาคุยเรื่องนี้กัน ดังนั้นข้ามค่ะข้าม
ในสมัยที่โลกเพิ่งเกิดขึ้นมาเนี่ยนะคะ ต้องบอกว่าเป็นความเวิ้งว้างว่างเปล่าค่ะ
คือในสมัยโบราณเนี่ย ท้องฟ้าก็ยังมืดสนิท ยังไม่มีอะไรเลย
นึกสภาพว่ายังไม่ได้มีพระอาทิตย์ พระจันทร์ ดวงดาวอะไรต่าง ๆ เกิดขึ้นมานะคะ
ส่วนบริเวณที่เป็นโลกปัจจุบันก็เป็นของเหลว เป็นแบบโคลน ขุ่นข้นนะคะ คือเป็นของเหลวข้น ๆ ว่าอย่างนั้นเถอะ
เค้าจะชอบเปรียบกันว่าเหมือนแบบ แมงกะพรุน ที่กระเพื่อมไปกระเพื่อมมา ประมาณนี้ค่ะ
คือเป็นโคลนผสมกับน้ำอยู่นะ
ทีนี้ถามว่ามีอะไรเกิดขึ้นก่อนอย่างแรก
ก็ต้องบอกว่า ในความเวิ้งว้างว่างเปล่าเนี่ยค่ะ อยู่ดี ๆ ก็มีเทพเกิดขึ้นมาทั้งหมด 5 องค์ด้วยกันนะคะ
ซึ่งชื่อยาวมาก ดังนั้น วิวขออนุญาตไม่พูดถึงชื่อท่านแล้วกันค่ะ แต่จะขึ้นไว้ให้ตรงนี้นะ
ซึ่งเทพเหล่านี้เนี่ยนะคะ พอเกิดขึ้นมาแล้ว ก็เป็นเทพที่ไม่มีเพศนะคะ อยู่เป็นโสดอย่างนั้น
แล้วก็ไม่ได้มีความสัมพันธ์อะไรขนาดนั้น หลังจาก เทพ 5 องค์นี้ค่ะ ก็มีเทพต่าง ๆ เกิดขึ้นตามมามากมายนะคะ
มีเพศบ้าง ไม่มีเพศบ้าง มีคู่บ้าง ไม่มีคู่บ้างนะคะ เกิดขึ้นทั้งหมดอีก 6 generation ด้วยกันค่ะ
ซึ่งก็ไม่ได้สำคัญอะไรเท่าไหร่
แต่ที่สำคัญที่สุดนะคะก็คือ เทพ 2 องค์สุดท้ายที่เกิดขึ้นมาค่ะ
เทพ 2 องค์สุดท้ายนี้เกิดขึ้นมาเป็นเทพชายกับเทพหญิงนะคะ
เทพชายเนี่ยนะคะ ชื่อว่า อิซานางิ โนะ มิโคโตะ ค่ะ และเทพหญิง ชื่อว่า อิซานามิ โนะ มิโคโตะ นะคะ
หลังจากนี้จะขอเรียกว่า อิซานางิ กับ อิซานามิ เพื่อความเข้าใจง่าย
งิ คือ ผู้ชาย มิ คือผู้หญิง นะทุกคน
หลังจากที่เกิดขึ้นมาแล้วค่ะ อิซานางิ กับ อิซานามิ เนี่ย ก็ได้รับคำสั่งจากสภาเทพทั้งหมดที่เกิดขึ้นมาในอดีตนะคะ
ว่า เฮ้ย เจ้าทั้งสอง สนใจลงไปปกครองโลกมนุษย์ข้างล่างมั้ย คือ อยากให้ไปปกครองน่ะ อะไรประมาณนี้นะคะ
ทั้งสองคนค่ะ ก็เลยตกลงกันว่า
โอเคได้ เรามาร่วมสร้างสรรค์สิ่งดี ๆ กันเถอะ
ว่าแล้วนะคะ อิซานางิเนี่ย บางเวอร์ชันก็บอกว่าตั้งแต่เกิดมา ก็มีง้าวประจำตัวหรือว่าหอกประจำตัวเนี่ยขึ้นมาอันนึงเลยนะคะ
เป็นหอกอัญมณี ขอเรียกเป็นหอกแล้วกันนะ ไม่แน่ใจว่าในเวอร์ชันภาษาไทยจะแปลว่าอะไร
แต่ในเวอร์ชันภาษาอังกฤษ เค้าใช้คำว่า spear ค่ะ
คืออิซานางิเนี่ย มีหอกประจำตัวอยู่อันนึง เป็นหอกอัญมณี บางเวอร์ชันก็บอกว่าตั้งแต่เกิดมาก็ได้มาเลย
แต่บางเวอร์ชันก็บอกว่าได้รับมาจากเหล่าเทพ สภาเทพนี่แหละ มอบมาให้นะคะ
ส่วนอิซานามิมีของประจำตัวก็คือเป็นกระจกห้อยคอไว้นะ ซึ่งไม่ได้สำคัญอะไร ข้ามไปก่อนค่ะ
อิซานางิ กับ อิซานามิ เนี่ยนะคะ ก็จูงมือกันขึ้นไปบนสะพาน ที่เชื่อมต่อกันระหว่าง โลกของเทพ กับ โลกของมนุษย์ค่ะ
พอขึ้นไปยืนตรงนั้นนะคะ ก็จัดการเอาหอกอันนี้ ปักลงไปในแผ่นดินที่เป็นน้ำโคลนขุ่นข้นอยู่นะคะ
ปักลงไป แล้วก็กวนค่ะ จัดการกวนก่อน กวน ๆ ๆ กวนไปเรื่อย ๆ นะคะ จนแผ่นดินเริ่มขุ่นข้นขึ้นเรื่อย ๆ ค่ะ
อิซานางิ ก็มีการยกหอกขึ้นมาเช็คนะคะ ประมาณว่า อื้อ เป็นยังไงบ้างนะ
ซึ่งการยกหอกของอิซานางิขึ้นมาเนี่ยค่ะ ทำให้น้ำจากหอกเนี่ย หยดลงไปในความเวิ้งว้างว่างเปล่านั้นนะคะ
และน้ำเหล่านั้นก็เป็นน้ำที่กวนจนขุ่นข้นแล้วไง ดังนั้นมันก็เลยกลายเป็นแผ่นดินเกิดขึ้นมานะคะ
กลายเป็นเกาะต่าง ๆ กลายเป็นผืนทราย กลายเป็นฟองคลื่นที่ซัดขึ้นมาค่ะ
ซึ่งทั้งสองคนเมื่อเห็นแบบนี้แล้วนะคะ ก็รู้สึกว่า เฮ้ย แผ่นดินข้างล่างมันดูสวยงามมากเลยอะ
เราลงไปสำรวจกันมั้ย
เทพทั้งสององค์นะคะก็เลยตัดสินใจกันว่า โอเค ลงไปสำรวจแผ่นดินข้างล่างกันดีกว่า
ปรากฏว่าพอลงไปสำรวจเท่านั้นแหละ ก็รู้สึกว่า เฮ้ย ที่ดินบริเวณนี้มันสวยมากนัก
เราอยากมาอยู่ตรงนี้ เราอยากมาอยู่ปกครองที่ผืนดินแห่งนี้กัน ทั้งคู่ก็เลยตกลงกันว่า
โอเค เรามาสร้างสรรค์สิ่งดี ๆ กันเถอะ
ว่าแล้วทั้งสองก็จัดการเนรมิตปราสาทราชวังขึ้นมาค่ะ แล้วก็มีการเนรมิตเสาขนาดใหญ่ขึ้นมาเสานึงด้วยนะคะ
ซึ่งหลังจากนั้นนะคะ ทั้งคู่ก็ตกลงกันว่า โอเค เราจะมาสร้างสรรค์สิ่งดี ๆ กันแล้ว
ดังนั้นเราต้องทำสิ่งนึงกัน นั่นก็คือการ แต่งงานนั่นเอง
ถามว่าพิธีแต่งงานของเทพทั้งสององค์เป็นยังไงนะคะ
พิธีแต่งงานของเทพทั้งสององค์เนี่ย ทำได้โดยที่ทั้งคู่จะเดินรอบเสากันค่ะ
คืออิซานางิเนี่ยจะเดินไปทางซ้ายนะคะ ส่วนอิซานามิเนี่ยจะเดินไปทางขวา
แล้วก็เดินมาเจอกันค่ะ นี่คือพิธีแต่งงานของเค้าทั้งสองคนนะคะ
ทั้งคู่ก็จัดการเดินกันไปคนละทางค่ะ แล้วก็อ้อมรอบเสานะคะ มาเจอกันค่ะ
พอมาเจอกันเนี่ย อิซานามิ ผู้หญิงเนี่ยเริ่มพูดขึ้นมาก่อนนะคะ ประมาณว่า
เฮ้ย หลังจากที่ไปเดินมาเนี่ย เราก็มีการสำรวจตัวเองแล้ว
ชั้นค้นพบว่า เอ๊ ร่างกายของเรานี่มันไม่เหมือนกันนะ ทั้งคู่ก็มีการคุยกันต่าง ๆ นานานะคะ
เนื้อหาเนี่ย ก็จะติดเรตนิดนึง ผู้ชายก็บอกว่า ชั้นสำรวจตัวเองแล้ว
ชั้นมีบางสิ่งบางอย่างที่เธอไม่มีนะ ส่วนผู้หญิงเนี่ยก็บอกว่าชั้นสำรวจตัวเองแล้ว ชั้นมีบางสิ่งบางอย่างที่มันรู้สึกว่าจะยุบหายไป
ถ้าเราเอาสิ่งที่เกินออกมาของเรา กับสิ่งที่มันหายไปของเราเนี่ย มาประกบกัน มันน่าจะเกิดสิ่งดี ๆ ขึ้นนะ
ก็ เอาไปตีความกันเองนะคะทุกคน
ดังนั้น พิธีแต่งงานก็เลยเกิดขึ้นค่ะ ทั้งคู่ก็แต่งงานกัน แล้วก็ผลิตทายาทออกมานะคะ
แต่ปรากฏว่า ทายาทแก๊งแรกที่ออกมาเนี่ย ดันเป็นแบบทายาทที่ไม่สมบูรณ์อะ
คือไม่มีแขน ไม่มีขาอะไรอย่างนี้ แล้วก็หน้าตาแบบไม่โอเค อะไรอย่างนี้นะคะ
ทั้งคู่ก็เลยคุยกันว่า เฮ้ย มันเกิดข้อผิดพลาดอะไรขึ้นน่ะ
บางเวอร์ชันก็บอกว่าทั้งสองเนี่ยนะคะ ไปปรึกษากับเหล่าสภาเทพค่ะ ประมาณว่า
เกิดอะไรขึ้น ทำไมทายาทของเราถึงเป็นแบบนี้ ทำไมมันถึงไม่แบบว่าไม่เพอร์เฟ็กต์เลย
ซึ่งทุกคนหลังจากที่คุยกันปรึกษากัน ก็ตกลงได้ว่า อ๋อ ปัญหานี่ก็คือ ตอนที่จัดพิธีแต่งงานเนี่ยนะ
อิซานามิ ซึ่งเป็นผู้หญิงดันเป็นคนเอ่ยปากเชื้อเชิญก่อน ซึ่งมันผิดธรรมเนียม
จริง ๆ แล้วมันควรจะเป็นผู้ชายที่เอ่ยปากเชื้อเชิญก่อน
ดังนั้นนะคะ ทั้งคู่ก็เลยตกลงกันค่ะ ประมาณว่า อ๋อ ๆ ๆ ปัญหาอยู่ตรงนี้เอง
ดังนั้น ทั้งคู่ก็เลยไปแต่งงานกันใหม่ด้วยการไปเดินรอบเสา ใหม่อีกรอบ แล้วก็ให้ผู้ชายเนี่ยเริ่มพูดขึ้นมาก่อนค่ะ
พออิซานางิเริ่มพูดขึ้นมาก่อนพิธีก็เสร็จสมบูรณ์ค่ะ
ดังนั้นทั้งคู่ก็เริ่มสร้างทายาทต่าง ๆ ขึ้นมามากมายนะคะ
เริ่มจากแก๊งแรกก็คือ เกาะทั้ง 8 ของญี่ปุ่นนั่นเอง ก็เกิดเป็นเกาะต่าง ๆ มากมายนะคะ 8 เกาะ ตามนี้เลยนะ
เกาะสุดท้ายที่เกิดขึ้นมาก็คือเกาะที่ใหญ่ที่สุดนะคะ ซึ่งในสมัยโบราณเนี่ยยังไม่ได้ใช้ชื่อแบบปัจจุบัน
แต่ว่าปัจจุบันก็คือเกาะฮนชู ซึ่งเป็นเกาะที่ใหญ่ที่สุดของญี่ปุ่นนั่นเอง
ดังนั้น ชาวญี่ปุ่นเนี่ยนะคะ ก็เลยมีคำเรียกชื่อเกาะของตัวเองต่าง ๆ เนี่ยว่า
โอยะชิมะ (Oyashima) หรือว่า แปดเกาะ นั่นเองค่ะ
ก็มาจากอิซานางิกับอิซานามิเนี่ยล่ะค่ะ
หลังจากที่สร้างเกาะขึ้นมาแล้วเนี่ยนะคะ ทั้งคู่ก็มีการสร้างเทพต่าง ๆ ตามขึ้นมามากมายเต็มไปหมดเลยค่ะ
รวม ๆ แล้วเนี่ย อิซานางิกับอิซานามินะสร้างเกาะไปทั้งหมดประมาณ 14 เกาะ แล้วก็สร้างเทพไปทั้งหมด 35 องค์ด้วยกันค่ะ
หลังจากสร้างมาเยอะแยะมากมายเนี่ยนะคะ ก็เป็นเทพประจำนู้น เทพประจำนี้
เพราะว่าศาสนาชินโตเนี่ย เราก็รู้ใช่มั้ยว่าทุกอย่างเนี่ยมีคามิประจำหมดเลย มีเทพเจ้าประจำของตัวเองหมดเลยค่ะ
ทีนี้ปัญหาก็คือ เทพองค์สุดท้ายที่อิซานางิกับอิซานามิ สร้างขึ้นมาร่วมกันเนี่ยนะคะ ดันเป็นเทพเจ้าแห่งไฟ
แล้วนึกสภาพว่าเทพเจ้าแห่งไฟเนี่ย คลอดออกมาจาก ตัวอิซานามิเด็กเป็นไฟ คลอดออกมาจากแม่
ดังนั้นนะคะ แน่นอนว่าอวัยวะภายใน ของอิซานามิเนี่ย เละตุ้มเป๊ะค่ะทุกคน
อิซานามิก็เลยตายนะคะ จากการให้กำเนิดเทพเจ้าแห่งไฟเนี่ยล่ะค่ะ
พอตายแล้วถามว่าไปไหน
อิซานามิพอตายแล้วก็เลยต้องไปอยู่ที่ดินแดนของโลกแห่งความตาย
ดินแดนของคนตาย ซึ่งชื่อว่าโยมิ (Yomi) นั่นเอง
พอไปอยู่ตรงนั้นเนี่ย ถามว่าอิซานางิซึ่งเหลืออยู่คนเดียวเสียใจมั้ย
อิซานางินี่เสียใจมากนะคะที่เมียตาย ร้องห่มร้องไห้จนน้ำตาเนี่ย กลายเป็นทะเลสาบ อะไรประมาณนั้นนะ
อย่างไรก็ตามถามว่าอิซานางิเห็นเมียตาย ยอมมั้ย ไม่ยอมนะคะ
อิซานางิรู้สึกว่า ไม่ได้ ชั้นจะไม่ตามเมียกลับมา ชั้นเป็นเทพ
กะอีแค่เมียตาย จะปล่อยไปได้ยังไง เดี๋ยวไปตามกลับมา
อิซานางิก็เลยลงไปที่ดินแดนแห่งความตายค่ะ ซึ่งเป็นดินแดนที่แบบมืดสนิท ประมาณนี้นะ
พอลงไปปุ๊บก็ไปเจออิซานามิค่ะ ก็ไปบอกอิซานามิว่า
อิซานามิ กลับไปด้วยกันเถอะ เรากลับไปอยู่โลกของเราด้วยกัน อย่าทิ้งชั้นไปแบบนี้เลย
ซึ่งอิซานามิก็บอกว่า จริง ๆ ชั้นก็อยากกลับนะ ก็กลับก็ได้ แต่ว่าจะกลับไปเฉย ๆ มันไม่ได้ไง
คือชั้นเป็นคนของโลกแห่งความตายไปแล้ว ชั้นจะต้องไปขอร้องคามิที่เป็นคนดูแลโลกแห่งความตายก่อนว่า
เค้าอนุญาตให้ชั้นกลับไปมั้ย เดี๋ยวชั้นไปขอนะ
แต่ขออย่างนึงได้ป้ะ ตอนนี้เราอยู่ในความมืด เธออย่าเห็นชั้นตอนนี้เลย
ชั้นอยากให้เธอจำภาพที่สวย ๆ งาม ๆ ของชั้น ชั้นไม่อยากให้เธอเห็นภาพชั้นตอนนี้เลยนะคะ
เรื่องก็ดูเหมือนจะดี ทุกอย่างก็ดูเหมือนจะแบบ เออ เพอร์เฟ็กต์ ไอ้นี่ก็ไปขออนุญาต ไอ้นี่ก็รอไป
แต่ถ้าเรื่องมันเพอร์เฟ็กต์ก็คงไม่มีเรื่องมาเล่าค่ะ
อิซานางิเนี่ยนะคะ ดันซนค่ะ คือประมาณว่าเมียห้าม ก็อยากรู้ไง
บางเวอร์ชันก็บอกไม่ได้ห้ามนะ อยากรู้ขึ้นมาเฉย ๆ
ก็เลยจัดการ จุดไฟขึ้นมาค่ะ ซึ่งบางเวอร์ชันก็บอกว่าเกิดจาก การเอาหวีที่ตัวเองเสียบไว้ที่หัวมาเผาไฟ แล้วก็จุดไฟดู
บางเวอร์ชันก็บอกว่าเอาหอกของตัวเองเนี่ยส่องกับไฟดูนะคะ อย่างไรก็ตามช่างมันค่ะ
เอาเป็นว่าเกิดแสงสว่างขึ้นในโยมินะคะ
พอเกิดแสงสว่างขึ้นค่ะ อิซานางิเห็นภาพเมียตัวเองก็เลยเก็ตเลยว่าทำไมถึงไม่อยากให้เห็น
คือภาพของอิซานามิตอนนี้ ตัวเริ่มเน่าเปื่อย คือเริ่มเปื่อย ๆ ๆ ๆ แล้วก็มีหนอนเนี่ยชอนไชไปตามตัวเต็มไปหมดเลยนะคะ
ถามว่ารักเมียจะเป็นจะตายตามไปถึงโลกแห่งความตาย เห็นสภาพเมียสภาพนี้ อิซานางิอยู่มั้ย
บอกเลยว่าไม่อยู่ค่ะ อิซานางินี่หนีออกจากโยมิไปเลยนะคะ
หนีไปถึงก็แบบปิดทาง ประมาณว่าเธออย่าตามชั้นมา ไม่เอาอย่าตามมา อย่าตามมา แล้วก็หนีกลับโลกมนุษย์ไปเลยซะอย่างนั้น
ซึ่งถามว่าอิซานามิโกรธมั้ย อิซานามิแบบ เอ้า ไหนบอกว่ารักชั้นไง กะอีแค่เห็นชั้นโดนหนอนไชแค่นี้ หนีไป อื้อหือ แย่มาก
อิซานามิโกรธมาก อิซานามิก็เลยฝากอิซานางิค่ะ บอกว่า
แก แกจะหนีไปอยู่ที่โลกมนุษย์ แล้วไปสร้างมนุษย์คนเดียวใช่มั้ย ได้
ชั้นขอสาปให้โลกมนุษย์ของแกเนี่ยนะ มีคนตาย 1,000 คนในทุก ๆ วัน
ซึ่งถามว่าอิซานางิยอมมั้ย อิซานางิบอกว่า ได้ เธอจะฆ่าคน 1,000 คนทุกวัน ชั้นก็จะสร้างคน 1,500 คนทุกวัน
ดังนั้น มันจะต้องมีคนเกิดมากกว่าคนตาย
อะ นี่ก็เป็นที่มาของการเกิด-การตายของมนุษย์นะคะ
หลังจากเรื่องราวนี้ อิซานางิรู้สึกว่าตัวเองเนี่ยแปดเปื้อน ที่ลงไปที่โยมิ หรือว่าโลกหลังความตายค่ะ
ก็เลยรู้สึกว่า ชั้นต้องการชำระล้างร่างกายตัวเองนะคะ
ก็มีการเอาน้ำต่าง ๆ มาล้างร่างกายตัวเองนู่นนี่นั่นค่ะ
ซึ่งจากการล้างร่างกายของอิซานางิเนี่ยนะ ล้างตรงนั้นทีก็เกิดเป็นคามิองค์นึงที
ล้างตรงนี้ที น้ำก็กลายเป็นคามิองค์นึงทีค่ะ
ก็เรียกได้ว่าสร้างคามิ หรือเทพเจ้าเนี่ยขึ้นมาอีกเยอะแยะมากมายเต็มไปหมดเลยนะคะ
มีทั้งคามิที่เป็นคามิแบบบริสุทธิ์ มีทั้งคามิที่แบบเป็น คามิแปดเปื้อน เพราะว่าล้างสิ่งสกปรก อะไรอย่างนี้ ก็เกิดขึ้นมา
พอเกิดขึ้นมามากมายเนี่ยนะคะ ก็ให้ลูก ๆ ของตัวเองที่เพิ่งสร้างขึ้นเนี่ย
อะ เจ้าเป็นเทพเจ้าอันนี้ ไปปกครองอันนี้ละกัน อะ เจ้าเป็นเทพเจ้าอันนั้น ไปปกครองอันนั้นละกัน
ก็ assign งานไปเรื่อย ๆ นะคะ จนกระทั่งถึงส่วนที่สำคัญที่สุดค่ะ
คืออิซานางิเนี่ย ล้างหน้าตัวเองนะคะ ล้าง ๆ ๆ แล้วก็เกิดเป็นเทพอีกทั้งหมด 3 องค์ด้วยกันค่ะ
2 องค์แรกเนี่ยนะคะ เกิดจากการล้างตาซ้ายกับตาขวาค่ะ
ก็คือ อามาเตราสึ-โอมิคามิ กับ ทสึกิโยมิ-โนะ-มิโคโตะ นะคะ
และองค์สุดท้ายเนี่ยเกิดจากการล้างจมูกค่ะ ก็คือ ซูซาโนะโอะ นั่นเอง
เอาจริง ๆ สงสัยเหมือนกันนะว่า ชาวญี่ปุ่นโบราณนี่ เชี่ยวชาญด้านการล้างจมูกตั้งแต่ตอนนั้นเลยรึเปล่า
หรือว่าเจอฝุ่น PM 2.5 เยอะ เป็นภูมิแพ้อะไรอย่างนี้ ก็เลยมีการล้างจมูกด้วยน้ำเกลือ
ซึ่งก็ไม่เกี่ยวนะคะ ไม่ใช่ เค้าล้างจมูก แบบอะไรเปื้อนจมูกก็ล้างเฉย ๆ โอ้ย นอกเรื่องนะ
กลับมาค่ะ กลับมา
หลังจากที่เทพทั้งสามองค์นี้เกิดขึ้นมานะคะ อิซานางิก็มีการ assign งานค่ะ ประมาณว่า
อะ เทพทั้ง 3 แยกกันไปปกครองสิ่งต่าง ๆ ดังนี้แล้วกัน พวกเจ้าเป็นเทพผู้ยิ่งใหญ่นะ
อะ อามาเตราสึ เจ้าไปเป็นเทพแห่งดวงอาทิตย์นะ ไปปกครองสวรรค์
อะ ทสึกิโยมิ เจ้าไปปกครองกลางคืนนะ
อะ ซูซาโนะโอะ เจ้าไปปกครองทะเลแล้วกัน นะคะ
ซึ่งหลังจากนี้ ก็จะเป็นเรื่องราวที่วุ่นวายไปมากกว่านี้นะคะ เพราะว่าซูซาโนะโอะเนี่ย
รู้สึกไม่พอใจที่ตัวเองต้องไปปกครองทะเลนะคะ และที่สำคัญก็รู้สึกว่าแบบ
อิซานามิที่อยู่ในโลกหลังความตาย ไม่ได้รับความยุติธรรมอะไรต่าง ๆ เลย
ก็พยายามจะแก้แค้นแทนแม่อะไรต่าง ๆ ค่ะ
ซึ่งจะทำให้เรื่องราวเนี่ยวุ่นวายไปมากกว่านี้มากมาย
แต่ตรงนี้ไม่ได้เกี่ยวข้องกับกำเนิดเทพแล้ว เพราะถึงตรงนี้เราก็รู้แล้วนะคะว่า
เทพของญี่ปุ่นเกิดจาก อิซานางิ กับ อิซานามิ นั่นเองค่ะ
ส่วนใครอยากไปฟังเรื่องราวหลังจากนี้ วิวเคยเล่าไว้แล้วนะ เป็นเรื่องราวของ อามาเตราสึ เรื่องราวดราม่าระดับเทพ
ก็สามารถกดไปดูได้ตรงนี้ค่ะ
อย่างไรก็ดีนะคะ ถ้าใครชื่นชอบคลิปนี้ อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อน ๆ มาดูด้วยกันค่ะ
สมมติว่าอยากให้วิวเล่าเรื่องราวอะไรอีก อยากรู้เรื่องราวเกี่ยวกับเทพองค์ไหน เกี่ยวกับเทพประเทศไหน
ก็คอมเมนต์มาด้านล่างนะคะ ตอนนี้ลาไปก่อนแล้วกันค่ะทุกคน
บาย ๆ สวัสดีค่ะ
เชื่อว่าหลายคนเห็นคลิปนี้นะคะ ตอนต้นคลิปน่าจะเป็นห่วงวิวมาก ๆ เลยว่าแบบ
เฮ้ย กักตัวเองอยู่ 14 วันรึเปล่า โดน COVID ไปรึเปล่า หรือว่าอะไรยังไงนะคะ
ไม่ต้องห่วงนะคะ คลิปตอนต้นที่วิวอัดไปเนี่ย วิวอัดไว้ตั้งแต่ช่วงประมาณต้นปีนะคะ ตั้งแต่เดือนมกราคม
ตอนหลังปีใหม่เลย ดังนั้น ช่วงนั้นยังไม่ได้มีไวรัสโคโรนา ไม่มี COVID อะไรต่าง ๆ
ก็เป็นการดองคลิปอีกแล้วนะคะ หลาย ๆ คนที่ติดตามกันมาอย่างยาวนาน
ก็จะรู้ว่าวิวชอบอัดนู่นอัดนี่ แล้วก็ดอง ๆ ๆ ๆ ไว้
มีคลิปอีกมากมายเลยค่ะที่ดองไว้แล้วก็ยังไม่ได้ปล่อยให้ทุกคนดูนะคะ ก็เดี๋ยวจะพยายามรีบตัดแล้วก็รีบปล่อยให้ทุกคนได้ดูค่ะ
สำหรับวันนี้ลาไปก่อนแล้วกันนะคะทุกคน
บาย ๆ สวัสดีค่ะ